Virallinen lehti nro L 325 , 21/12/2000 s. 0019 - 0020



ETA:n sekakomitean päätös N:o 110/1999, tehty 24 päivänä syyskuuta 1999, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on mukautettuna mainitun sopimuksen mukauttamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite II muutettiin 28 päivänä toukokuuta 1999 tehdyllä ETA:n sekakomitean päätöksellä N:o 65/1999(1). (2) Yleisen yleiseurooppalaisen solukkojärjestelmän digitaalisen maanpäällisen matkaviestinliikenteen puhelintekniikan soveltamisvaatimuksia koskevista yhteisistä teknisistä määräyksistä (II vaihe) (2. laitos) 4 päivänä syyskuuta 1998 tehty komission päätös 98/542/EY(2) olisi otettava osaksi sopimusta. (3) DCS 1800 -taajuusalueella toimivissa II vaiheen yleisissä digitaalisissa solukkopohjaisissa televerkoissa käytettävien matkaviestimien puhelinsovellusten vaatimuksia koskevista yhteisistä teknisistä määräyksistä (2. laitos) 4 päivänä syyskuuta 1998 tehty komission päätös 98/543/EY(3) olisi otettava osaksi sopimusta. (4) Päätöksellä 98/542/EY kumotaan yleisen yleiseurooppalaisen solukkojärjestelmän digitaalisen maanpäällisen matkaviestinliikenteen puhelintekniikan soveltamisvaatimuksia koskevista yhteisistä teknisistä määräyksistä (II vaihe) 23 päivänä lokakuuta 1996 tehty komission päätös 96/629/EY ja yleisen yleiseurooppalaisen solukkopohjaisen digitaalisen maanpäällisen matkaviestinliikenteen puhelinsovellusten vaatimuksia koskevista yhteisistä teknisistä määräyksistä (2. laitos) 9 päivänä heinäkuuta 1997 tehty komission päätös 97/527/EY, jotka on otettu osaksi sopimusta ja jotka on näin ollen kumottava sopimuksen mukaisesti. (5) Päätöksellä 98/543/EY kumotaan DCS 1800 -taajuusalueella toimivissa II-vaiheen yleisissä digitaalisissa solukkopohjaisissa televerkoissa käytettävien matkaviestimien puhelinsovellusten vaatimuksia koskevista yhteisistä teknisistä määräyksistä 9 päivänä heinäkuuta 1997 tehty komission päätös 97/529/EY, joka on otettu osaksi sopimusta ja joka on näin ollen kumottava sopimuksen mukaisesti, ON PÄÄTTÄNYT SEURAAVAA: 1 artikla Lisätään sopimuksen liitteessä II olevan XVIII luvun 4 zr kohdan (komission päätös 98/534/EY) jälkeen kohdat seuraavasti: "4zs. 398 D 0542: Komission päätös 98/542/EY, tehty 4 päivänä syyskuuta 1998, yleisen yleiseurooppalaisen solukkojärjestelmän digitaalisen maanpäällisen matkaviestinliikenteen puhelintekniikan soveltamisvaatimuksia koskevista yhteisistä teknisistä määräyksistä (II vaihe) (2. laitos) (EYVL L 254, 16.9.1998, s. 28). 4zt. 398 D 0543: Komission päätös 98/543/EY, tehty 4 päivänä syyskuuta 1998, DCS 1800 -taajuusalueella toimivissa II vaiheen yleisissä digitaalisissa solukkopohjaisissa televerkoissa käytettävien matkaviestimien puhelinsovellusten vaatimuksia koskevista yhteisistä teknisistä määräyksistä (2. laitos) (EYVL L 254, 16.9.1998, s. 32)." 2 artikla Poistetaan sopimuksen liitteessä II olevan XVIII luvun 4 n kohta (komission päätös 96/629/EY), 4 v kohta (komission päätös 97/527/EY) ja 4 x kohta (komission päätös 97/529/EY). 3 artikla Päätösten 98/542/EY ja 98/543/EY islanniksi ja norjaksi laaditut tekstit, jotka on liitetty tämän päätöksen kyseisiin kielitoisintoihin, ovat todistusvoimaisia. 4 artikla Tämä päätös tulee voimaan 25 päivänä syyskuuta 1999, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle. 5 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 24 päivänä syyskuuta 1999. ETA:n sekakomitean puolesta N. v. Liechtenstein Puheenjohtaja (1) EYVL L 284, 9.11.2000, s. 49. (2) EYVL L 254, 16.9.1998, s. 28. (3) EYVL L 254, 16.9.1998, s. 32.